Halle Berry går til rettssak mot eks-kjæresten
Da Halle Berrys eks-kjæreste, modellen Gabriel Aubry, skulle levere deres felles datter hos Berry og hennes nye forlovede Olivier Martinez på Thanksgiving Day, endte det i slåsskamp. Både Aubry og Martinez endte opp på sykehuset, og Aubry ble arrestert. Denne uken blir det rettssak mot Aubry, ifølge TMZ. Besøksforbud Slåsskampen skal ha foregått framfor øynene til datteren Nahla (4), som resulterte i at Aubry ikke får lov til å nærme seg hverken datteren eller paret Berry og Martinez. På grunn av at retten så det som en nødsituasjon fikk Aubry dette besøksforbudet mot seg, men på torsdag går den ut. Nå vil Halle Berry at besøksforbudet skal vare i en lengre periode, og går til rettssak mot Aubry.Halle Berry og Gabriel Aubry møtte hverandre på en fotoshoot for Versace i 2005, og var sammen til 2010. I 2008 fikk de datteren Nahla sammen. Krangelen mellom Berrys nye mann og Aubry skal ha omhandlet datteren Nahla. Berry og Aubry har lenge vært uenige om hvem som skal ha omsorgsretten til datteren, og har vært i rettssak angående det før. Forlovet Halle Berry og Olivier Martinez forlovet seg i januar i år, ett år etter at paret ble sammen, og bare to år etter bruddet med eksen. Martinez var i flere år sammen med den australske pop-artisten Kylie Minouge før han møtte Berry.
Etter en slåsskamp mellom skuespiller Halle Berrys eks og forlovede går Berry nå til rettssak mot eksen.